《信国鲁夫人挽诗二首》
宋代·陈元晋

曾是王珪坐上人，孰知孟母德无邻。
长怀就养板舆日，一笑能回县春天。
诗感棘风知痛苦，歌翻薤露亦酸辛。
送车千两瑶塘路，奔走无从愧负薪。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。